ZARASŲ RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL ZARASŲ RAJONO SAVIVALDYBĖS ADMINISTRACIJOS DIREKTORIAUS
2018 M. GRUODŽIO 13 D ĮSAKYMO NR. I(6.6 E)-615 „DĖL LEIDIMŲ ĮRENGTI IŠORINĘ REKLAMĄ ZARASŲ RAJONO SAVIVALDYBĖJE IŠDAVIMO TVARKOS APRAŠO TVIRTINIMO“ PAKEITIMO

2019 m. kovo 5 d. Nr. I(6.6 E)-141

Zarasai

Vadovaudamasis Lietuvos Respublikos vietos savivaldos įstatymo 18 straipsnio 1 dalimi bei atsižvelgdamas į Vyriausybės atstovo Utenos apskrityje tarnybos 2018 m. vasario 6 d. teikimą Nr. 10-13 „Dėl Zarasų rajono savivaldybės administracijos direktoriaus 2018 m. gruodžio 13 d. įsakymo Nr. I(6.6 E)-615 „Dėl leidimų įrengti išorinę reklamą Zarasų rajono savivaldybėje išdavimo tvarkos aprašo patvirtinimo“,

k e i č i u Zarasų rajono savivaldybės administracijos direktoriaus 2018 m. gruodžio 13 d. įsakymą Nr. I(6.6 E)-615 „Dėl leidimų įrengti išorinę reklamą Zarasų rajono savivaldybėje išdavimo tvarkos aprašo tvirtinimo“:

1. Leidimų įrengti išorinę reklamą Zarasų rajono savivaldybėje išdavimo tvarkos aprašo:

1.1. Išdėstau 71 punktą taip:

„71. Ant Savivaldybės objektų gali būti kabinama tik socialinė ir renginiams, kuriuos remia Zarasų rajono savivaldybė, skirta reklama.“

1.2. Išdėstau 18.1 punktą taip:

„18.1. gavęs pareiškėjo paraišką ir kitus Aprašo 12 punkte nurodytus dokumentus, ne vėliau kaip per 5 darbo dienas nuo jų gavimo paraiškoje nurodytu būdu išsiunčia pareiškėjui patvirtinimą, kad paraiška gauta ir išorinės reklamos projektą pateikia derinti Zarasų rajono Savivaldybės administracijos kalbos tvarkytojui (toliau – kalbos tvarkytojas) bei Zarasų rajono Savivaldybės administracijos vyriausiajam architektui (toliau – vyriausiasis architektas).“

1.3. Išdėstau 19 punktą taip:

„19. Leidimas išduodamas arba reklaminės veiklos subjektui pateikiamas rašytinis motyvuotas atsisakymas jį išduoti ne vėliau kaip per 20 darbo dienų, o kai reklama įrengiama pagal Savivaldybės administracijos patvirtintą tipinio dydžio ir turinio išorinės reklamos įrengimo projektą, – per 10 darbo dienų nuo visų tinkamai įformintų dokumentų leidimui išduoti gavimo. Jeigu per nurodytus terminus Savivaldybės administracija neišduoda leidimo ir nepateikia motyvuoto rašytinio atsisakymo išduoti leidimą, laikoma, kad leidimas išduotas. Leidimus išduoda rajono Savivaldybės administracijos direktorius. Leidimas registruojamas išorinės reklamos įrengimo projektų ir leidimų registre ir skelbiamas Licencijų informacinėje sistemoje.“

1.4. Išdėstau 23 punktą taip:

„23. Leidimas neišduodamas, leidimo turėtojas įspėjamas apie galimą leidimo galiojimo panaikinimą arba jis gali būti panaikinamas Lietuvos Respublikos reklamos įstatymo 12 straipsnio 12, 13 ir 14 dalyje nustatytais atvejais.“

1.5. pripažįstu netekusiu galios 16.1 ir 16.2 papunkčius.

2. I š d ė s t a u:

2.1. paraiškos išduoti Leidimą įrengti išorinę reklamą formą nauja redakcija (pridedama);

2.2 leidimo įrengti išorinę reklamą formą nauja redakcija (pridedama).

3. P r i p a ž į s t u netekusiais galios:

3.1. Zarasų rajono savivaldybės administracijos direktoriaus 2018 m. gruodžio 13 d. įsakymo Nr. I(6.6 E)-615 „Dėl leidimų įrengti išorinę reklamą Zarasų rajono savivaldybėje išdavimo tvarkos aprašo tvirtinimo“ 4 punktą;

3.2. Zarasų rajono savivaldybės administracijos direktoriaus 2019 m. vasario 27 d. įsakymą Nr. I(6.6 E)-128 „Dėl Zarasų rajono savivaldybės administracijos direktoriaus 2018 m. gruodžio 13 d įsakymo Nr. I(6.6 E)-616 „Dėl leidimų įrengti išorinę reklamą Zarasų rajono savivaldybėje išdavimo tvarkos aprašo tvirtinimo“ pakeitimo“.

Įsakymas skelbimas Teisės aktų registre.

Administracijos direktorius	Benjaminas Sakalauskas

PATVIRTINTA

Zarasų rajono savivaldybės administracijos

direktoriaus 2018 m. gruodžio 13 d. įsakymu Nr.I(6.6 E)-615

(2019 m. kovo 5 d. įsakymo Nr. I(6.6 E)-141 redakcija)

(Forma)

(pareiškėjo (juridinio asmens) pavadinimas, teisinė forma, kodas, buveinė; pareiškėjo (fizinio asmens) vardas, pavardė, asmens kodas (jeigu pagal užsienio valstybės teisės aktus fiziniam asmeniui nesuteikiamas asmens kodas, nurodoma tik gimimo data)
adresas korespondencijai, tel., el. paštas (jeigu pareiškėjas jį turi)

Zarasų rajono savivaldybės administracijai

PARAIŠKA IŠDUOTI LEIDIMĄ ĮRENGTI IŠORINĘ REKLAMĄ

20___ m. ____________________ d.

Zarasai

Prašau išduoti leidimą įrengti išorinę reklamą:

□ iškabą
(iškabos plotas)
□ išorinę reklamą

(išorinės reklamos plotas)
Išorinės reklamos įrengimo adresas, vieta

Išorinės reklamos (iškabos, stendo) laikotarpis (keliems metams)

Jeigu išorinė reklama įrengiama pagal tipinį projektą____________________

(tipinio projekto numeris)

Informacija apie rajono Savivaldybės institucijos išduotą statybą leidžiantį dokumentą (jei reklaminis įrenginys, ant kurio numatoma skleisti išorinę reklamą, yra statinys, kuriam privalomas

šis dokumentas)

Informacija, ar pareiškėjas yra žemės, statinių, įrenginių ar kitų objektų, ant kurių įrengiama

išorinė reklama, savininkas

Turimo leidimo įrengti išorinę reklamą išdavimo data ir numeris (kai baigiasi leidimo galiojimo terminas ir pareiškėjas nori gauti naują leidimą)________________________________.

Leidimą įrengti išorinę reklamą pageidauju gauti tiesiogiai, registruotu laišku arba elektroninėmis priemonėmis (nereikalingą išbraukti).

Pranešimus pageidauju gauti raštu, elektroninėmis priemonėmis (nereikalingą išbraukti).

PRIDEDAMA:

1.	_____________________________________________________________________

2.	______________________________________________________________________

Sutinku, kad mano asmens duomenys būtų tvarkomi pateiktai paraiškai „Paraiška išduoti leidimą įrengti išorinę reklamą“.

___________________	____________________________

(parašas)	(vardas, pavardė)

PATVIRTINTA

Zarasų rajono savivaldybės administracijos

direktoriaus 2018 m. gruodžio 13 d. įsakymu Nr.I(6.6 E)-615

(2019 m. kovo 5 d. įsakymo Nr. I(6.6 E)-141 redakcija)

(Forma)

ZARASŲ RAJONO SAVIVALDYBĖS ADMINISTRACIJOS

DIREKTORIUS

LEIDIMAS ĮRENGTI IŠORINĘ REKLAMĄ

Nr.
(data)
Zarasai
(vieta)

Juridinio (fizinio) asmens, kuriam išduodamas leidimas įrengti išorinę reklamą, duomenys:

____________________________________________________________________________________________________________________

(juridinio asmens pavadinimas, teisinė forma, kodas, buveinė; fizinio asmens vardas, pavardė, asmens kodas (jeigu pagal užsienio valstybės teisės aktus fiziniam asmeniui nesuteikiamas asmens kodas, nurodoma tik gimimo data)

____________________________________________________________________________________________________________________

(telefono numeris, elektroninio pašto adresas (jeigu leidimo turėtojas jį turi)

Išorinės reklamos įrengimo adresas, vieta

Išorinės reklamos plotas Projekto numeris ir data Leidimo galiojimo terminas

Leidimo turėtojas privalo:

1. Laikytis Lietuvos Respublikos reklamos įstatymo, Išorinės reklamos įrengimo taisyklių ir kitų teisės aktų, nustatančių reklamos naudojimo reikalavimus.

2. Pranešti raštu ar elektroninėmis priemonėmis per atstumą, tiesiogiai arba per kontaktinį centrą Zarasų rajono savivaldybės administracijos Teritorijų planavimo skyriui apie pasikeitusį leidimo turėtojo buveinės adresą, telefono numerį, elektroninio pašto adresą – ne vėliau kaip per 10 darbo dienų nuo šių duomenų pasikeitimo.

3. Užtikrinti, kad išorinė reklama būtų tvarkinga, nesugadinta, įrengta pagal suderintą projektą.

4. Nurodyti ant reklaminio įrenginio, išskyrus iškabą, savininko pavadinimą.

5 Pasibaigus leidimo galiojimo terminui ar panaikinus leidimo galiojimą, reklaminės veiklos subjektas per 5 darbo dienas privalo nukabinti reklamą, išardyti reklaminį įrenginį ir sutvarkyti aplinką. Reklaminis įrenginys neišardomas, kai jis priklauso Savivaldybei nuosavybės teise ar yra valdomas patikėjimo teise.

Leidimo turėtojas negali perduoti Leidimo ar juo suteiktų teisių kitiems asmenims.

(Leidimą išdavusio asmens pareigos)	(parašas)	(vardas ir pavardė)